A Digitális Terep-Logisztika Standard fejlesztésekor célunk, hogy minden résztvevő nyerjen a bevezetéssel. Hisszük, hogy a digitalizálás elkerülhetetlen az építőiparban is, és ha jól csináljuk és jól csinálják a résztvevők, akkor mindenkinek üzleti előnye fog belőle származni. A digitalizálás halogatása óriási hátrányt okoz jelenleg a legfontosabb szereplőknek: a megbízóknak, akik egyre dráguló és hatékonytalan építési árakkal szembesülnek. A legnagyobb megrendelő maga a magyar állam, azaz a magyar adófizető állampolgárok. Ezért nyilván minden magyarországi cégnek célja és érdeke kell legyen az építőipar hatékonyságának elősegítése.
Ezen túl pedig építőanyag szállítóknak és különösen a kereskedőknek (és azon belül is különösen a művi kiszállítások esetében) üzleti előnyt jelent, hogy az építkezésen történő áruátvétel eseményének pillanatában, azonnal megkapják az aláírt szállítólevelet.